वर्तमान में खाद्य वितरण के क्षेत्र में बड़ी संख्या में स्टार्टअप्स सामने आ रहे हैं और काफी उल्लेखनीय बाहरी निवेश के बाद हम बाजार में सुधार देखने में सफल हो रहे हैं। इनके भी कई माॅडल सक्रिय हैं जिनमें सीधे रेस्त्रां से वितरण से लेकर इंटरनेट-फस्र्ट किचन इत्यादि शामिल हैं। कुल मिलाकर यह एक बहुत बड़ा बाजार है और कई सारे खिलाडि़यों के चलते आगे बढ़ने के लिये सिर्फ स्थायित्व ही एकमात्र तरीका है। आईडी फ्रेश के लिये आगे का रास्ता बिल्कुल स्पष्ट है और ये अपनी उत्पाद श्रृंखला को बढ़ाते हुए अन्य शहरों में भी विस्तार की योजना पर काम कर रहे हैं। इसके अलावा यह कंपनी मिडिल ईस्ट में अपने उत्पादों की बिक्री के साथ अंर्तराष्ट्रीय स्तर पर भी संचालन प्रारंभ कर चुकी है। मुस्तफा कहते हैं, ‘‘हम अपने काम करने के क्षेत्र को लेकर बिल्कुल आश्वस्त हैं और हम हर हाल में अपनी बाजार की अग्रणी वाली स्थिति कायम रखना चाहते हैं। हमारा इरादा वर्ष 2020 तक 1 हजार करोड़ रुपये की कंपनी के रूप में स्वयं को स्थापित करने का है।’’